На основу одредби члана 27. став 5 и члана 132. став 2. Закона о стечају („Сл.гласник РС“, бр.104/2009, 99/2011-др.Закон, 71/2012-Одлука УС и 83/2014), као и Националног стандарда  бр.5 Правилника о утврђивању националних стандарда за управљање стечајном масом („Сл.гласник РС“ бр.62/2018)

СТАША“ Д.О.О. У СТЕЧАЈУ

Београд-Вождовац, ул. Војводе Степе бр.414а

ОБЈАВЉУЈЕ
ПОЗИВ ЗА ДОСТАВЉАЊЕ ПОНУДА
за

вршење процене  имовине стечајног дужника „СТАША“ д.о.о. у стечају - Фарме Ђурђево са припадајућим објектима, која се налази у Ђурђеву, ул.Светосавска бб, уписане у Листу непокретности број 6054 КО Ђурђево, катастарска парцела бр.1834/12, са 14 производних објеката и то:

1. Зграда пољопривреде бр.1, нето површине 707м2

2. Зграда пољопривреде  бр.2, нето површине 707м2

3. Зграда пољопривреде бр.3, нето површине 421м2

4. Зграда пољопривреде бр.4, нето површине 420м2

5. Зграда пољопривреде бр.5, нето површине 647м2

6. Зграда пољопривреде бр.6, нето површине 647м2

7. Зграда пољопривреде бр.7, нето површине 649м2

8. Зграда пољопривреде бр.8, нето површине 671м2

9. Зградапољопривреде  бр.10, нето површине 550м2

10. Зграда бр.пољопривреде 11, нето површине 1155м2

11. Зграда пољопривреде бр.12, нето површине 1161м2

12. Зграда пољопривреде бр.13, нето површине 233м2

13. Зграда пољопривреде бр.14, нето површине 25м2

                  14.Зграда пољопривреде бр.15, нето површине 672м2

са правом коришћења земљишта под зградом-објектом  укупне површине 7а 07м2, земљишта под зградом-објектом  укупне површине 7а 07м2, земљишта под зградом-објектом укупне површине 4а 21м2, земљишта под зградом-објектом  укупне површине 4а 20м2, земљишта под зградом-објектом укупне површине 6а 47м2, земљишта под зградом-објектом укупне површине 6а 47м2, земљишта под зградом-објектом укупне површине 6а 49м2, земљишта под зградом-објектом укупне површине 6а 71м2, земљишта под зградом-објектом укупне површине 5а 50м2, земљишта под зградом-објектом укупне површине 11а 55м2, земљишта под зградом-објектом укупне површине 11а 61м2, земљишта под зградом-објектом укупне површине 2а 33м2, земљишта под зградом-објектом укупне површине 25м2 земљишта под зградом-објектом укупне површине 6а 72м2, њива друге класе укупне површине 2ha 06а 99м2 и пашњак I класе укупне површине 2ha 17а 95м2, односно процене стечајног дужника као правног лица, а што обухвата следеће активности:
-извештај о техничко-технолошком стању имовине са посебним освртом на могућност и/или немогућност њеног даљег коришћења,
-процену вредности имовине (спорних права) стечајног дужника, као и појединачну процену вредности сваког грађевинског објекта и земљишта у власништву стечајног дужника,

-процену вредности стечајног дужника као правног лица, као и појединачну процену имовинских целина које су оптерећене разлучним правом и одређивање учешћа наведених целина у укупно утврђеној вредности стечајног дужника као правног лица, а којом ће се одредити одговарајући део купопродајне  цене на којем разлучни, односно заложни поверилац има право приоритетног намирења,
-предлог најповољнијег начина продаје-процена целисходности продаје стечајног дужника као правног лица у односу на продају појединачне имовине стечајног дужника, односно процену  целисходности продаје појединачне имовине у односу на продају стечајног дужника као правног лица, с тим што ако је утврђено да је најповољнији начин продаје продаја стечајног дужника као правног лица, анализа мора садржати и одговарајуће мишљење и образложење стручног лица зашто је такав начин продаје најповољнији,

-у случају да је продаја стечајног дужника као правног лица најцелисходнији начин уновчења, у такву процену треба посебно узети у обзир процену права својине на непокретним и покретним стварима, права коришћења на неизграђеном грађевинском земљишту, спорних права, права потраживања  односно права из правних послова стечајног дужника, легитимација  из спорова пред судовима, процену пословног имена стечајног дужника, итд.,
-достављање објашњења на захтев стечајног управника, односно лица ангажованог од стране стечајног управнка у погледу обављене анализе,
-у случају да су проценом правног лица обухваћени објекти у ванкњижној својини стечајног дужника, процена треба да садржи и извештај о мерењу површина на терену за такве објекте.
Све напред наведено у складу са одредбама Закона о проценитељима вредности непокретности, Закона о стечају, Националним стандардом бр.5. о начину и потупку уновчења имовине, Међународним  рачуноводственим стандардима и осталим релевантним и применљивим прописима.

Резултати изведеног пројекта од стране овлашћеног проценитеља биће основ за доношење одлуке стечајног управника и Одбора поверилаца о начину даљег уновчења имовине стечајног дужника и /или продаје стечајног дужника као правног лица.
1.Методе анализе

 Понуђач са којим се закључи Уговор, анализу ће извршити на основу одредби Закона о стечају и Националног стандарда број 5.  о начину и поступку уновчења имовине стечајног дужника. Неопходно је да се у анализи примене и све методе које су у складу са Међународним рачуноводственим стандардима, а које ће омогућити исказивање вредности имовине стечајног дужника и вредности стечајног дужника, односно на онај начин којим се остварује највећа могућа вредност намирења поверилаца.
2.Рок за извршење посла

Рок за извршење наведених послова који ће бити детаљније регулисани уговором, износи 30 радних дана од дана потписивања уговора.

3.Информације за понуђаче

Понуђачи своје понуде достављају на адресу ул.Војводе Степе бр.414а, Београд (зграда Велефарма), најкасније до 28.12.2023.године до 15:00 часова. У разматрање ће се узети само понуде које пристигну до назначеног времена на назначену адресу. Понуду доставити са назнаком на коверти „Понуда за процену „СТАША“ д.о.о. у стечају.
Заинтересовани понуђачи, односно њихови овлашћени представници, могу добити детаљније информације за израду понуде, интегрални текст позива са свим предвиђеним условима, као и нацрт уговора о пружању консултантских услуга на адреси ул.Војводе Степе бр.414а, Београд, уз претходну најаву, или путем е-mail адресе: office@velefarm.co.rs
Интегрални текст позива са свим предвиђеним условима, као и Нацрт уговора о пружању консултантских услуга су саставни део овог позива.

Одлуку о  избору најбољег понуђача, на основу накнадне анализе, донеће Одбор поверилаца стечајног дужника у складу са њговим законским овлашћењима и у року од 8 дана достављања понуда Одбору поверилаца, о чему ће бити обавештени сви понуђачи. У случају да Одбор поверилаца не донесе одлуку у прописаном року, избор понуђача врши стечајни управник.
У складу са одредбама Закона о стечају, а након претходног прихватања понуде од стране Одбора поверилаца, стечајни управник ће се обратити стечајном судији ради давања сагласности на ангажовање изабраног лица-проценитеља, након чега ће се и приступити закључењу уговора и даљем извођењу планираних радова.

Исплати уговорене накнаде за извршене услуге, која ће бити прецизирана уговором, приступиће се након изведених уговорених услуга у целости. Плаћању ће се приступити тек по коначном усвајању процене од стране Стечајног управника прибављању претходно неопходне сагласности стечајног судије, све у складу са динамиком прилива средстава у стечајну масу, а најкасније након извршене продаје. Пре кумулативног испуњења свих наведених услова не може се тражити исплата уговорене цене за обављене услуге.

Наручилац задржава право да ни једну понуду не прихвати о чему ће се понуђачима доставити писано обавештење. У случају одустанка од поступка избора најбољег понуђача, Наручилац неће бити одговоран, ни на који начин, за стварну штету, изгубљену добит, или било какву другу штету коју понуђач може услед тога да претрпи, упркос томе што је био упозорен на могућност наступања штете.

За „СТАША“ д.о.о. у стечају, Београд, Војводе степе бр.414а, стечајни управник Андријана Живановић, телефон 063-303-044.

